ai4bharat/Pralekha huggingface dataset:
প্রধানমন্ত্রীরদপ্তর
“পরীক্ষা পে চর্চা ২০২০” আয়োজনে ছাত্র ,শিক্ষক-শিক্ষিকা ও অভিভাবকদের সঙ্গে মতবিনিময় করবেন প্রধানমন্ত্রী
নয়াদিল্লি, ১৯জানুয়ারি, ২০২০
প্রধানমন্ত্রী শ্রীনরেন্দ্রমোদী আগামী ২০ জানুয়ারি “পরীক্ষা পে চর্চা ২০২০” অনুষ্ঠানে বিভিন্ন শাখার ছাত্রছাত্রী, শিক্ষক-শিক্ষিকা এবং অভিভাবকদের সঙ্গে মতবিনিময় করবেন। নতুনদিল্লিতে তালকাটোরা স্টেডিয়ামে সকাল ১১টায় প্রধানমন্ত্রীর এই মতবিনিময় কর্মসূচির তৃতীয় সংস্করণটি অনুষ্ঠিত হবে। কিভাবে পরীক্ষার চাপ কমানো যায়, তা নিয়ে নির্বাচিত কিছু ছাত্রছাত্রীর সঙ্গে প্রধানমন্ত্রী কথা বলবেন এবং তাদের নানা প্রশ্নের উত্তর দেবেন।
চিন্তামুক্তভাবে পরীক্ষা দেওয়ার বিষয় এবং দীর্ঘমেয়াদে ভালো ফলাফল নিশ্চিত করার লক্ষ্যে প্রধানমন্ত্রীর থেকে মূল্যবান পরামর্শ পাওয়ার এই অনন্য অনুষ্ঠানে যোগ দেওয়ার ব্যাপারে ছাত্রছাত্রী, অভিভাবক্ এবং শিক্ষক-শিক্ষিকারা যথেষ্ট উৎসাহী। স্কুল ও কলেজের ছাত্রছাত্রীদের সঙ্গে প্রধানমন্ত্রীর এই মতবিনিময় কর্মসূচির প্রথম সংস্করণটি অনুষ্ঠিত হয়েছিল নতুনদিল্লিতে ২০১৮’র ১৬ই ফেব্রুয়ারি। দ্বিতীয় সংস্করণটি আয়োজিত হয় গত বছর ২৯শে জানুয়ারি। দুবারই এই অনুষ্ঠানের আয়োজন করা হয় তালকাটোরা স্টেডিয়ামে।
CG/CB/SB
(Visitor Counter : 83
অর্থমন্ত্রক
২০১৯-২০-র দ্বিতীয়ার্ধে জিডিপি বিকাশ হার বৃদ্ধির সম্ভাবনা
নয়াদিল্লি, ৩১ জানুয়ারি, ২০২০
২০২৯-২০-তে ভারতের মোট অভ্যন্তরীণ উৎপাদনের  বিকাশ হার প্রথম আগাম হিসাব অনুযায়ী, ৫ শতাংশ হবে। তাই মনে করা হচ্ছে, ২০১৯-২০-র দ্বিতীয়ার্ধে জিডিপি বিকাশ হার বাড়বে। আজ সংসদে ২০১৯-২০-র অর্থনৈতিক সমীক্ষা পেশ করেন অর্থমন্ত্রী শ্রীমতী নির্মলা সীতারমন। এই সমীক্ষায় বলা হয়েছে, জিডিপি বিকাশে মন্থরতার বিষয়টি হারের শ্লথগতির ফ্রেমওয়ার্কে আভাস পাওয়া সম্ভব। সমীক্ষায় ২০১৯-২০-র দ্বিতীয়ার্ধে প্রত্যক্ষ বিদেশি বিনিয়োগ বৃদ্ধি পাওয়া, চাহিদা বৃদ্ধি পাওয়া, গ্রামাঞ্চলে ক্রয়ক্ষমতা বৃদ্ধি, শিল্পের কাজকর্মে গতিশীলতা, ম্যানুফ্যাকচারিং ক্ষেত্রে স্থিতিশীল অগ্রগতি, বৈদেশিক মুদ্রা বিনিময় বৃদ্ধি এবং জিএসটি রাজস্ব সংগ্রহের হার বৃদ্ধি পাওয়ার উল্লেখ রয়েছে।
সমীক্ষায় আরও বলা হয়েছে, ঊর্ধ্বমুখী বা নিম্নমুখী উভয় ঝুঁকি প্রবণতা বিশ্লেষণ করে ভারতের জিডিপি বিকাশ হার ২০২০-২১-এ ৬ শতাংশ থেকে ৬.৫ শতাংশের মধ্যে থাকবে বলে মনে করা হচ্ছে। এছাড়াও সমীক্ষায় সংস্কারমূলক প্রয়াসগুলি বজায় রাখার কথাও বলা হয়েছে। এর ফলে, ২০২০-২১-এ অর্থনীতিতে মজবুত অবস্থা ফিরে আসবে বলে আভাস দেওয়া হয়েছে।
CG/BD/DM
(Visitor Counter : 120
প্রধানমন্ত্রীরদপ্তর
লোকমান্য তিলকের জন্মজয়ন্তীতে প্রধানমন্ত্রীর শ্রদ্ধার্ঘ্য
নতুনদিল্লি, ২৩শে জুলাই, ২০২১
প্রধানমন্ত্রী শ্রী নরেন্দ্র মোদী লোকমান্য তিলককে তাঁর জন্মদিনে শ্রদ্ধা জানিয়েছেন।
এক গুচ্ছ ট্যুইট বার্তায় প্রধানমন্ত্রী বলেছেন, “ আমি মহান লোকমান্য তিলককে প্রণাম জানাই। ১৩০কোটি ভারতবাসী এখন অর্থনৈতিক দিক থেকে সমৃদ্ধ ও সামাজিকভাবে প্রগতিশীল এক আত্মনির্ভর ভারত গড়ে তোলার সিদ্ধান্ত নিয়েছে। বর্তমান পরিস্থিতিতে তাঁর ভাবনা ও নীতি আগের থেকেও বেশী প্রাসঙ্গিক।
লোকমান্য তিলক ভারতীয় মূল্যবোধ ও তত্ত্বের একজন অনুসারী। শিক্ষা ও মহিলাদের ক্ষমতায়নে তাঁর ভাবনা বহু মানুষকে অনুপ্রাণিত করে। তিনি ছিলেন প্রতিষ্ঠান গড়ার কারিগর এবং অনেক প্রথম সারির প্রতিষ্ঠানের পৃষ্ঠপোষক। বহু বছর ধরে এই সব প্রতিষ্ঠান পথপ্রদর্শকের কাজ করেছে।“
CG/CB
(Visitor Counter : 102
কেন্দ্রীয়মন্ত্রিসভা
রেডিও এবং টেলিভিশন ক্ষেত্রে ভারত ও বিদেশি সম্প্রচারকদের মধ্যে সমঝোতায় অনুমোদন কেন্দ্রীয় মন্ত্রিসভার
নয়াদিল্লি, ০৯ অক্টোবর, ২০১৯
রেডিও এবং টেলিভিশন ক্ষেত্রে ভারত ও বিদেশি সম্প্রচারকদের মধ্যে সমঝোতায় অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে দিল্লিতে কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জুর হয়।
বিদেশি সম্প্রচারকের সঙ্গে এই সমঝোতা স্বাক্ষর হওয়ার ফলে –
১) সরকারি সম্প্রচারে নতুন দিগন্ত খুলে যাবে,
২) নতুন প্রযুক্তি সংযুক্তিকরণ এবং প্রতিযোগিতামুখী করে তোলা সম্ভব হবে,
৩) সংবাদ মাধ্যমের স্বাধীনতা বৃদ্ধি পাবে এবং
৪) বিশ্বায়ন সম্ভব হবে।
অনুষ্ঠান সম্প্রচার ক্ষেত্রে ভারত ও বিদেশি সম্প্রচারকের মধ্যে মতবিনিময় এবং যৌথ উদ্যোগে অনুষ্ঠান তৈরি করা যাবে। এর ফলে দূরদর্শন ও আকাশবাণীর শ্রোতা ও দর্শকরা অনুষ্ঠান প্রত্যক্ষ করতে পারবেন। কারিগরি সহায়তা এবং দক্ষ প্রযুক্তির আদান-প্রদানের ফলে সরকারি সম্প্রচার ক্ষেত্রে বাধাগুলি কাটানো সম্ভব হবে।
CG/SS/SB
(Visitor Counter : 85
কেন্দ্রীয়মন্ত্রিসভা
কেন্দ্রীয় মন্ত্রীসভা ভারত ও বেলজিয়ামের মধ্যে প্রত্যর্পণ চুক্তি স্বাক্ষরের বিষয়টি অনুমোদন করেছে
(নতুনদিল্লি, ২১ মার্চ ২০২০
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকের বৈঠকে ভারত ও বেলজিয়ামের মধ্যে প্রত্যর্পণ চুক্তি স্বাক্ষরের বিষয়টিতে অনুমোদন দিয়েছে।
দুটি দেশই তাদের ভূখণ্ডের মধ্যে প্রত্যার্পিত হওয়ার মত অপরাধে অভিযুক্ত বা দোষী ব্যক্তিকে প্রত্যর্পণ করতে সম্মত হয়েছে।
তবে যেসব ক্ষেত্রে প্রত্যর্পণ করা যাবে না সেগুলি হল কিছু রাজনৈতিক অপরাধ, জাতি, ধর্ম, লিঙ্গ, জাতীয়তা, রাজনৈতিক মতামত সংক্রান্ত অপরাধ অথবা যে সমস্ত অপরাধে সাজা কার্যকর করার সময় নির্ধারিত রয়েছে ।
নাগরিকদের প্রত্যর্পণ বিষয়টি উভয় দেশের বিবেচনাধীন । অপরাধ করার সময় অপরাধীর জাতীয়তা নির্ধারণ করাও প্রয়োজনীয়।
এই চুক্তিটি সন্ত্রাসবাদী, অর্থনৈতিক অপরাধী বা অন্যান্য অপরাধীদের প্রত্যর্পণে আইনি কাঠামো প্রদান করবে। অনুমোদনের পর এই চুক্তি ভারত ও বেলজিয়ামের মধ্যে প্রয়োজনীয় কিছু ক্ষেত্রে আদান প্রদানের তারিখ থেকে কার্যকর হবে।
এই নতুন চুক্তি ১৯০১ সালে স্বাধীনতার আগে ব্রিটেন ও বেলজিয়ামের মধ্যে সাক্ষরিত চুক্তি যা ১৯৫৮ সাল থেকে ভারত ও বেলজিয়ামের মধ্যে কার্যকর হয় তার স্থলাভিষিক্ত হল।
CG/TG
প্রধানমন্ত্রীরদপ্তর
ছত্রপতি শিবাজীর জন্মদিনে প্রধানমন্ত্রীর শ্রদ্ধা নিবেদন
নতুনদিল্লি, ১৯শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ছত্রপতি শিবাজী মহারাজকে তাঁর জন্মদিনে শ্রদ্ধা নিবেদন করেছেন। তিনি মনে করেন, ছত্রপতি শিবাজির বলিষ্ঠ নেতৃত্ব ও সমাজকল্যাণমূলক কাজে গুরুত্ব দেওয়ার নীতি আগামী প্রজন্মকেও অনুপ্রাণিত করবে।
এক ট্যুইট বার্তায় প্রধানমন্ত্রী বলেছেন, “ছত্রপতি শিবাজী মহারাজকে তাঁর জন্মদিনে শ্রদ্ধা জানাই । তাঁর বলিষ্ঠ নেতৃত্ব ও সমাজকল্যাণমূলক কাজে গুরুত্ব দেওয়ার নীতি আগামী প্রজন্মকেও অনুপ্রাণিত করবে। সত্য ও ন্যায়ের প্রশ্নে তিনি ছিলেন আপোষহীন। তাঁর স্বপ্ন পূরণে আমরা দায়বদ্ধ।“
CG/CB/SB/
(
নির্বাচনকমিশন
সাধারণ নির্বাচন-২০১৯ : নির্বাচনী নির্ঘন্ট
পশ্চিমবঙ্গে ভোট সাত দফায়
নয়াদিল্লি, ১০ মার্চ, ২০১৯
ভারতের নির্বাচন কমিশন ২০১৯-এর লোকসভা নির্বাচনের নির্ঘন্ট প্রকাশ করেছে। একইসঙ্গে, অন্ধ্রপ্রদেশ, অরুণাচল প্রদেশ, ওড়িশা ও সিকিমের বিধানসভা নির্বাচনেরও দিনক্ষণ প্রকাশিত হয়েছে।
নির্বাচনী নির্ঘন্ট অনুযায়ী, ২০১৯-এর সপ্তদশ লোকসভা নির্বাচন সাত দফায় অনুষ্ঠিত হবে। পশ্চিমবঙ্গের ৪২টি লোকসভা আসনেও সাত দফায় ভোট গ্রহণ করা হবে।
লোকসভা নির্বাচনের প্রথম দফার ভোটগ্রহণ হবে আগামী ১১ই এপ্রিল। শেষ দফা, অর্থাৎ সপ্তম দফার ভোট ১৯শে মে। ভোট গণনা ২৩শে মে।
নির্বাচন কমিশনের পক্ষ থেকে প্রকাশিত নির্ঘন্ট অনুযায়ী, ১১ই এপ্রিল প্রথম দফার ভোট হবে ২০টি রাজ্য ও কেন্দ্রশাসিত অঞ্চলের ৯১টি আসনে। এর মধ্যে পশ্চিমবঙ্গের দুটি আসন রয়েছে। এগুলি হল – আলিপুরদুয়ার ও কোচবিহার।
দ্বিতীয় দফায় আগামী ১৮ই এপ্রিল পশ্চিমবঙ্গ সহ ১৩টি রাজ্য ও কেন্দ্রশাসিত অঞ্চলের ৯৭টি আসনে ভোট। পশ্চিমবঙ্গের যে তিনটি আসনে ভোটগ্রহণ করা হবে, সেগুলি হল – জলপাইগুড়ি, দার্জিলিং ও রায়গঞ্জ। তৃতীয় দফার ভোটগ্রহণ আগামী ২৩শে এপ্রিল। এদিন পশ্চিমবঙ্গ সহ ১৪টি রাজ্য ও কেন্দ্রশাসিত অঞ্চলের ১১৫টি আসনে ভোট। পশ্চিমবঙ্গের পাঁচটি আসনে এদিন ভোট নেওয়া হবে। এই আসনগুলি হল – বালুরঘাট, মালদহ উত্তর, মালদহ দক্ষিণ, জঙ্গিপুর ও মুর্শিদাবাদ।
চতুর্থ দফার ভোটগ্রহণ আগামী ২৯শে এপ্রিল। এই দফায় ৯টি রাজ্যের মোট ৭১টি আসনে ভোটগ্রহণ করা হবে। এই আসনগুলির মধ্যে পশ্চিমবঙ্গের আটটি আসনও রয়েছে। রাজ্যের যে আটটি আসনে ভোটগ্রহণ করা হবে সেগুলি হল – বহরমপুর, কৃষ্ণনগর, রানাঘাট, বর্ধমান পূর্ব, বর্ধমান-দুর্গাপুর, আসানসোল, বোলপুর ও বীরভূম।
পঞ্চম দফায় পশ্চিমবঙ্গ সহ সাতটি রাজ্যের ৫১টি আসনে ভোটগ্রহণ আগামী ৬ই মে। এদিন পশ্চিমবঙ্গের সাতটি আসনে ভোটগ্রহণ করা হবে। আসনগুলি হল – বনগাঁ, ব্যারাকপুর, হাওড়া, শ্রীরামপুর, উলুবেড়িয়া, হুগলি ও আরামবাগ। ষষ্ঠ দফার ভোটগ্রহণ ১২ই মে। এদিন পশ্চিমবঙ্গের আটটি সহ সাতটি রাজ্যের মোট ৫৯টি আসনে ভোটাররা তাঁদের ভোটাধিকার প্রয়োগ করবেন। এ রাজ্যের যে আটটি আসনে ভোটগ্রহণ করা হবে সেগুলি হল – তমলুক, কাঁথি, ঘাটাল, ঝাড়গ্রাম, মেদিনীপুর, পুরুলিয়া, বাঁকুড়া ও বিষ্ণুপুর।
সপ্তদশ লোকসভা নির্বাচনের সপ্তম তথা শেষ দফার ভোট ১৯শে মে। এদিন পশ্চিমবঙ্গের নয়টি সহ আটটি রাজ্য ও কেন্দ্রশাসিত অঞ্চলের মোট ৫৯টি আসনে ভোটগ্রহণ করা হবে। পশ্চিমবঙ্গের এই নয়টি আসন হল – দমদম, বসিরহাট, বারাসাত, জয়নগর, যাদবপুর, মথুরাপুর, ডায়মণ্ড হারবার, কলকাতা উত্তর এবং কলকাতা দক্ষিণ।
নির্বাচনী নির্ঘন্ট প্রকাশিত হওয়ার সঙ্গে সঙ্গেই সারা দেশে আদর্শ আচরণবিধি কার্যকর হয়েছে। সপ্তদশ লোকসভা নির্বাচনের সাত দফার ভোটগণনা হবে আগামী ২৩শে মে।
সপ্তদশ লোকসভা নির্বাচন এবং চার রাজ্যের  বিধানসভা নির্বাচনের নির্ঘন্ট সহ বিস্তারিত বিবরণের জন্য - https://static.pib.gov.in/WriteReadData/userfiles/PN-23.pdf - এই লিঙ্কে ক্লিক করুন।
CG/BD/DM
(Visitor Counter : 690
প্রধানমন্ত্রীরদপ্তর
প্রধানমন্ত্রী মানি-কন্ট্রোলকে দেওয়া এক একান্ত সাক্ষাৎকারে ভারতের সভাপতিত্বে জি-২০ সংক্রান্ত বিভিন্ন বিষয়ে তাঁর মতামত সকলের সঙ্গে ভাগ করে নিয়েছেন
আন্তর্জাতিক স্তরে ভারতের ভূমিকা এবং ভূ-রাজনৈতিক বিভিন্ন সমস্যা ও আন্তর্জাতিক প্রতিষ্ঠানগুলির বিশ্বাসযোগ্যতার গুরুত্ব নিয়েও প্রধানমন্ত্রী তাঁর চিন্তাভাবনা সকলের সঙ্গে ভাগ করে নিয়েছেন
নয়াদিল্লি, ৬ সেপ্টেম্বর ২০২৩
প্রধানমন্ত্রী শ্রী নরেন্দ্র মোদী মানি-কন্ট্রোলকে দেওয়া এক একান্ত সাক্ষাৎকারে ভারতের সভাপতিত্বে জি-২০ গোষ্ঠীর বিভিন্ন বিষয়ে তাঁর মতামত সকলের সঙ্গে ভাগ করে নিয়েছেন।
আন্তর্জাতিক স্তরে ভারতের ভূমিকা এবং ভূ-রাজনৈতিক বিভিন্ন সমস্যা ও আন্তর্জাতিক প্রতিষ্ঠানগুলির বিশ্বাসযোগ্যতার গুরুত্ব নিয়েও প্রধানমন্ত্রী তাঁর চিন্তাভাবনা সকলের সঙ্গে ভাগ করে নিয়েছেন।
মানি-কন্ট্রোলের এক্স পোস্ট বার্তার প্রত্যুত্তরে প্রধানমন্ত্রী তাঁর সাক্ষাৎকার প্রসঙ্গে বলেন,
“@moneycontrolcom-এর সঙ্গে মতবিনিময়ের সময়ে ভারতের সভাপতিত্বে জি-২০ সংক্রান্ত বিভিন্ন বিষয়, আন্তর্জাতিক স্তরে ভারতের ভূমিকা এবং ভূ-রাজনৈতিক বিভিন্ন সমস্যা ও আন্তর্জাতিক প্রতিষ্ঠানগুলির বিশ্বাসযোগ্যতার গুরুত্ব সম্পর্কে আমার মতামত সকলের সঙ্গে ভাগ করে নিলাম।”
https://www.moneycontrol.com/news/pm-narendra-modi-interview/“
AC/CB/DM/
(
প্রধানমন্ত্রীরদপ্তর
প্রধানমন্ত্রী বলেছেন ভারতের রপ্তানি দ্রুত বাড়ছে, বিশ্ব রেটিং সংস্থাগুলি ভারতের সম্ভাবনাকে স্বীকৃতি দিচ্ছে
ভারতীয় যুবরা দেশকে বিশ্ব স্টার্টআপ ইকোসিস্টেমের শীর্ষ ৩-এর মধ্যে নিয়ে এসেছে : লালকেল্লার প্রাকার থেকে প্রধানমন্ত্রী
নতুন দিল্লি ১৫ ই আগস্ট, ২০২৩
প্রধানমন্ত্রী শ্রী নরেন্দ্র মোদী ৭৭ তম স্বাধীনতা দিবস সমারোহে লালকেল্লার প্রাকার থেকে ভাষণে বলেছেন, ভারতের রপ্তানি দ্রুত বাড়ছে এবং বিশ্ব বলছে যে ভারতকে এখন আর থামানো যাবে না। তিনি বলেছেন, বিশ্ব রেটিং সংস্থাগুলি ভারতের প্রশংসা করেছে এবং করোনা পরবর্তী নতুন বিশ্ব ব্যবস্থায় ভারতীয়দের সক্ষমতাকে স্বীকৃতি দিয়েছে। একসময়ে যখন বিশ্বব্যাপী সরবরাহ শৃঙ্খল ব্যাহত হয়েছিল, আমরা বিশ্বকে দেখিয়েছি যে কেবলমাত্র মানুষের প্রয়োজনের ওপর নজর দিয়েই সমস্যার সমাধান করা সম্ভব। প্রধানমন্ত্রী বলেছেন, আজ ভারত গ্লোবাল সাউথের কণ্ঠস্বর হয়ে উঠেছে এবং ভারতের অর্থনীতি বিশ্বব্যাপী সরবরাহ শৃঙ্খলের অঙ্গ হয়েছে, স্থিতিশীলতা দান করেছে।
স্টার্টআপ প্রসঙ্গে প্রধানমন্ত্রী বলেছেন, ভারতের যুবরা দেশকে বিশ্ব স্টার্টআপ ইকোসিস্টেমের শীর্ষ ৩-এর মধ্যে নিয়ে এসেছে। তিনি আরও বলেন, বিশ্বের যুবরা এই উন্নয়নে বিস্মিত। ভারতের যুবদের দক্ষতা দেখে হতবাক। আজকের বিশ্ব প্রযুক্তি চালিত। প্রযুক্তি ক্ষেত্রে ভারতের যে প্রতিভা রয়েছে তা বিবেচনা করে বিশ্বে আমাদের একটি গুরুত্বপূর্ণ ভূমিকা পালন করতে হবে। প্রধানমন্ত্রী আরো উল্লেখ করেন যে সবচেয়ে উন্নত দেশগুলির বিশ্ব নেতারা ভারতের সাফল্যকে স্বীকৃতি দিয়েছেন এবং এই উদ্যোগগুলি সম্পর্কে আরও জানতে চেয়েছেন।
AC / SS/SG
(
প্রধানমন্ত্রীরদপ্তর
চিনের ক্যুইনডাও সফরে রওনা হবার পূর্বে প্রধানমন্ত্রীর বিবৃতি
চিনের ক্যুইনডাও সফরে রওনা হবার পূর্বে প্রধানমন্ত্রী নরেন্দ্র মোদীর বিবৃতি।
সাংহাই সহযোগিতা সংগঠনের  রাষ্ট্রপ্রধানদের বার্ষিক বৈঠকের জন্য আমি চিনের ক্যুইনডাও সফরে যাচ্ছি।
সংগঠনের পূর্ণ সদস্য হিসেবে প্রথমবার বৈঠকে যোগ দেওয়ার জন্য ভারতীয় প্রতিনিধি দলের নেতৃত্ব দিতে পেরে আমি অত্যন্ত আনন্দিত। সন্ত্রাসবাদ, ধর্মসম্প্রদায় থেকে বিচ্ছিন্ন করা ও চরমপন্হার বিরুদ্ধে লড়াই থেকে শুরু করে পারস্পরিক যোগাযোগ, বাণিজ্য, শুল্ক, আইন, স্বাস্হ্য ও কৃষিক্ষেত্রে সহযোগিতা প্রসারের মতো গুরুত্বপূর্ণ বিষয সংগঠনের বৈঠকের আলোচ্যসূচিতে রয়েছে। এছাড়াও রয়েছে পরিবেশের সুরক্ষা ও বিপর্যয়জনিত ঝুঁকি হ্রাস এবং মানুষের সঙ্গে মানুষের সম্পর্কবৃদ্ধি। এই সংগঠনের পূর্ণ সদস্য হওয়ার পর থেকে বিগত এক বছরে সংগঠনের সদস্য দেশগুলির সঙ্গে ভারতের এ সংক্রান্ত বিষয়ে যোগাযোগ ও সম্পর্ক লক্ষ্যনীয়ভাবে বেড়েছে। আমার দৃঢ় বিশ্বাস, ক্যুইনডাও শীর্ষ বৈঠকের ফলে সাংহাই সহযোগিতা আলোচনাসূচী আরও সমৃদ্ধ হবে। একইভাবে, সংগঠনের সঙ্গে ভারতের সংযুক্তির এক নতুন দিশারও সূত্রপাত হবে।
সংগঠনের সদস্য দেশগুলির সঙ্গে ভারতের মৈত্রিপূর্ণ ও বহুমুখী সম্পর্ক রয়েছে। সংগঠনের শীর্ষ বৈঠকের পাশাপাশি বিভিন্ন সদস্য দেশের রাষ্ট্রপ্রধানদের সঙ্গে আমার বৈঠক ও মতবিনিময়ের সুযোগ হবে।
(Visitor Counter : 74
অর্থমন্ত্রক
কেন্দ্রীয় অর্থ ও কর্পোরেট বিষয়ক মন্ত্রকের দায়িত্ব নিলেন নির্মলা সীতারামন
নয়াদিল্লি, ৩১ মে, ২০১৯
আজ কেন্দ্রীয় অর্থ ও কর্পোরেট বিষয়ক মন্ত্রকের দায়িত্ব নিলেন নির্মলা সীতারামন। দপ্তরে এলে তাঁকে স্বাগত জানান কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর, অর্থ সচিব শ্রী সুভাষ চন্দ্র গর্গ এবং মন্ত্রকেরই অন্যান্য সচিবরা। এই প্রথম কোনও মহিলা মন্ত্রিকে পুরো সময়ের জন্য কেন্দ্রীয় অর্থ ও কর্পোরেট বিষয়ক মন্ত্রকের দায়িত্ব দেওয়া হল।
দায়িত্ব নেওয়ার পর শ্রীমতী সীতারামনকে মন্ত্রকের সচিবরা গুরুত্বপূর্ণ নীতি এবং গৃহিত ব্যবস্হা সম্পর্কে ওয়াকিবহাল করেন। পাশাপাশি আগামীতে ভারতীয় অর্থনীতি কি ধরণের সমস্যার সম্মুখীন হতে পারে সে সম্পর্কেও জানান মন্ত্রকের সচিবরা।
SSS/NS
(Visitor Counter : 81
সারওরসায়নমন্ত্রক
দেশে ওষুধ প্রস্তুতকারী সংস্থাগুলির ক্ষমতা বৃদ্ধির উপযোগী পরিবেশ তৈরি করতে ফার্মাসিউটিক্যালস বিভাগ বিভিন্ন ব্যবস্থা গ্রহণ করেছে : শ্রী গৌড়া
নয়াদিল্লী, ২০ আগস্ট, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া বলেছেন, মন্ত্রকের আওতাধীন ফার্মাসিউটিক্যালস বিভাগ দেশে ওষুধ প্রস্তুতকারী সংস্থাগুলির ক্ষমতা বৃদ্ধির জন্য উপযুক্ত পরিবেশ তৈরি করতে বিভিন্ন ব্যবস্থা গ্রহণ করেছে। তিনি বলেন, প্রধানমন্ত্রী শ্রী নরেন্দ্র মোদী বলেছেন, ‘ভারতীয় ওষুধ প্রস্তুতকারী সংস্থাগুলি কেবলমাত্র ভারতেই নয় পুরো বিশ্বের কাছে এক সম্পদ। বিশেষত উন্নয়নশীল দেশগুলিতে ওষুধ কেনার খরচ হ্রাসে এই সংস্থাগুলি অগ্রণী ভূমিকা পালন করছে।’
বণিকসভা সিআইআই দ্বাদশ মেডটেক বিশ্ব সম্মেলনে উদ্বোধনী অধিবেশনে বক্তব্য রাখতে গিয়ে শ্রী গৌড়া একথা জানান। তিনি বলেন, দেশে ওষুধের সুরক্ষা সুনিশ্চিত করতে সরকার ওষুধ প্রস্তুত প্রস্তুতকারী সংস্থাগুলিকে আত্মনির্ভর হিসেবে গড়ে তুলতে প্রতিশ্রুতিবদ্ধ। সরকার সারা দেশে এক সঙ্গে একাধিক ওষুধ প্রস্তুতকারী সংস্থাগুলির জন্য তিনটি বৃহত্তর পার্ক এবং ৪টি চিকিৎসা সরঞ্জাম নির্মাণকারী পার্কের উন্নয়নের জন্য উদ্যোগ নিয়েছে । এই পার্কগুলিতে সাধারণ পরিকাঠামোগত সুবিধাগুলির উন্নয়নে কেন্দ্রীয় সহায়তা বৃদ্ধি ছাড়াও একাধিক পদক্ষেপ গ্রহণ করা হয়েছে। পার্কগুলিতে একসঙ্গে একাধিক ওষুধ প্রস্তুত এবং চিকিৎসা সরঞ্জাম উৎপাদনকারীদের জন্য উৎসাহভাতা দেওয়া হয়েছে।
কেন্দ্রীয় মন্ত্রী বলেন, ২০২১-২২ থেকে ২০২৫-২৬ অর্থবর্ষে অর্থাৎ এই ৫ বছরে এরজন্য সরকারের খরচ হবে ৩ হাজার ৪২০ কোটি টাকা। ফার্মাসিউটিক্যালস বিভাগ ইতিমধ্যেই গত ২৭শে জুলাই এই প্রকল্পের ইউনিট নির্বাচনের মূল্যায়ন মানদন্ড প্রকাশ করেছে। আবেদনপত্র দাখিলের জন্য ১২০ দিনের সময়সীমা দেওয়া হয়েছে।
দেশে ওষুধ উৎপাদনে পরিকাঠামোগত উন্নয়নে সরকার একাধিক পদক্ষেপ গ্রহণ করেছে। এরফলে দেশীয় ওষুধ প্রস্ততকারক সংস্থাগুলি বিশ্বের বাজারে জায়গা করে নিতে পারবে। শ্রী গৌড়া বলেন, প্রধানমন্ত্রীর নেতৃত্বে সরকার যে পদক্ষেপ গ্রহণ করেছে তাতে ২-৩ বছরের মধ্যে দেশের ওষুধ উৎপাদনকারী ক্ষেত্রগুলি কেবলমাত্র অভ্যন্তরীণ প্রয়োজনীয়তা পূরণ করবেনা বরং স্বল্প ব্যয়ে বিশ্বব্যাপি চাহিদা পূরণেও গুরুত্বপূর্ণ ভূমিকা নেবে। একইসঙ্গে ওষুধ প্রস্তুত ক্ষেত্রে আত্মনির্ভর হয়ে উঠবে বলেও তিনি মন্তব্য করেন।
শ্রী গৌড়া জানিয়েছেন, একসঙ্গে একাধিক ওষুধ ও চিকিৎসা সরঞ্জাম নির্মাণকারী পার্কগুলির উন্নয়ন প্রকল্পে ৭৭ হাজার ৯০০ কোটি টাকা বিনিয়োগ করা হবে। এতে ২ লক্ষ ৫৫ হাজার কর্মসংস্থানের সৃষ্টি হবে। তিনি আরও বলেন, শুধুমাত্র চিকিৎসা সরঞ্জাম উৎপাদন ক্ষেত্রে ৪০ হাজার কোটি টাকা বিনিয়োগ করা হচ্ছে। এতে ১ লক্ষ ৪০ হাজার নতুন কর্মসংস্থান সৃষ্ট হবে।
(CG/SS/NS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে রাশিয়ার নিরাপত্তা পরিষদের সচিব মিঃ নিকোলাই প্যাট্রুশেভের সাক্ষাৎ
তুনদিল্লি, ৮ই সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর সঙ্গে আজ রাশিয়ার নিরাপত্তা পরিষদের সচিব মিঃ নিকোলাই প্যাট্রুশেভ সাক্ষাৎ করেছেন।
মিঃ প্যাট্রুশেভ প্রধানমন্ত্রীকে জানান, আজ তাঁর সঙ্গে ভারতের জাতীয় নিরাপত্তা উপদেষ্টা ও বিদেশমন্ত্রীর আলোচনা অত্যন্ত ফলপ্রসূ হয়েছে। ভারতের সঙ্গে রাশিয়ার যে ‘বিশেষ ও অগ্রাধিকারপ্রাপ্ত কৌশলগত অংশীদারিত্ব’ রয়েছে, তা আরো নিবিড় করার জন্য রাশিয়ার অঙ্গীকারের কথা তিনি জানান।
এই অঞ্চলে যখন গুরুত্বপূর্ণ পরিবর্তন হচ্ছে, সেই সময় রুশ প্রতিনিধিদলকে নিয়ে মিঃ প্যাট্রুশপভের ভারত সফরের প্রধানমন্ত্রী প্রশংসা করেন।
ভারত রাশিয়া অংশীদারীত্বের বিষয়টিতে সব সময় নজর রাখার জন্য প্রধানমন্ত্রী রাষ্ট্রপতি পুটিনকে মিঃ প্যাট্রুশপভের মাধ্যমে ধন্যবাদ জানান। দ্বিপাক্ষিক শীর্ষ সম্মেলন উপলক্ষ্যে ভারত সফরের সময় মিঃ পুটিনকে অদূর ভবিষ্যতে স্বাগত জানাতে প্রধানমন্ত্রী অপেক্ষা করে রয়েছেন বলে জানিয়েছেন।
CG/CB/SFS/
(
প্রধানমন্ত্রীরদপ্তর
রাখী বন্ধন  উপলক্ষ্যে প্রধানমন্ত্রীর শুভেচ্ছা
নতুনদিল্লি, ৩রা আগস্ট, ২০২০
প্রধানমন্ত্রী শ্রী নরেন্দ্র মোদী রাখী বন্ধন-এর পবিত্র তিথিকে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “রাখী বন্ধন উৎসবে সমস্ত দেশবাসীকে অনেক অনেক শুভকামনা জানাই।“
(CG/CB
বিজ্ঞানওপ্রযুক্তিমন্ত্রক
জলের গুণমান ব্যবস্হাপনা পদ্ধতি নিয়ে দু-দিনের ব্যাপি দক্ষতা উন্নয়নমূলক প্রশিক্ষণ কর্মসূচি
কলকাতা, ১৬ জানুয়ারি, ২০২০
দুর্গাপুরের সিএসআইআর-সিএমইআরআই প্রতিষ্ঠানের পক্ষ থেকে জলের গুণমান ব্যবস্হাপনা পদ্ধতি নিয়ে দু-দিন দক্ষতা উন্নয়নমূলক প্রশিক্ষণ কর্মসূচির আয়োজন করা হয়েছে। দুদিনের এই প্রশিক্ষণ কর্মসূচির আজ সূচনা করেন পশ্চিমবঙ্গ দূষণ নিয়ন্ত্রণ পর্ষদের দুর্গাপুর আঞ্চলিক পরীক্ষাগারের দায়িত্বপ্রাপ্ত আধিকারিক ডঃ দীপঙ্কর দাশ। সূচনা অনুষ্ঠানে দূর্গাপুরের সিএসআইআর-সিএমইআরআই প্রতিষ্ঠানের নির্দেশক অধ্যাপক  হরিশ হিরাণী উপস্হিত ছিলেন।
এই উপলক্ষে অধ্যাপক হিরাণী জল সংরক্ষণ ও জলের পুর্নব্যবহারের ওপর জোর দিয়ে সমাজের স্বার্থে জল পরিশোধন প্রযুক্তির উদ্ভাবনের ক্ষেত্রে তার প্রতিষ্ঠানের ভূমিকার কথা উল্লেখ করেন। পশ্চিমবঙ্গ দূষণ নিয়ন্ত্রণ পর্ষদের দুর্গাপুর আঞ্চলিক পরীক্ষাগারের আধিকারিক ডঃ দীপঙ্কর দাশ বর্জ্য জলের গুণমান নিয়ন্ত্রণ ও গুণমান নিশ্চয়তার ক্ষেত্রে পর্ষদের কাজকর্মের কথা উল্লেখ করেন। এই প্রশিক্ষণ কর্মসূচিতে বিভিন্ন কলেজ ও বিশ্ববিদ্যালয়ের ৩৯ জন পড়ুয়া অংশ নিয়েছে।
SSS/BD /NS
(Visitor Counter : 59
স্বাস্থ্যওপরিবারকল্যাণমন্ত্রক
কোভিড-১৯ এর মহামারীর মোকাবিলায় দেশ একটি গুরুত্বপূর্ণ মাইলফলক পার হয়েছে
দৈনিক ১০ লক্ষের বেশী নমুনা পরীক্ষা করা হচ্ছে
নতুনদিল্লি, ২২শে আগস্ট, ২০২০
কোভিড সংক্রমণের নমুনা পরীক্ষার জন্য দৈনিক ১০ লক্ষ নমুনা পরীক্ষার যে সঙ্কল্প গ্রহণ করা হয়েছে, সেই লক্ষ্য অর্জন করা সম্ভব হয়েছে। ভারত কোভিড-১৯ এর বিরুদ্ধে লড়াই-এ একটি গুরুত্বপূর্ণ মাইলফলক অতিক্রম করেছে।
কেন্দ্রের নির্দিষ্ট সমন্বিত উদ্যোগে রাজ্য ও কেন্দ্রশাসিত অঞ্চলগুলি যুক্ত হয়েছে। গত চব্বিশ ঘন্টায় ১০,২৩,৮৩৬টি নমুনা পরীক্ষা করা হয়েছে। ফলে দেশে এপর্যন্ত ৩কোটি ৪৪লক্ষ ৯১ হাজার ৭৩টি নমুনা পরীক্ষা করা গেছে। প্রতিদিন নমুনা পরীক্ষার পরিমাণ বৃদ্ধি পাচ্ছে।
রাজ্য এবং কেন্দ্র শাসিত অঞ্চলগুলি নমুনা পরীক্ষায় জোর দিচ্ছে। দেখা যাচ্ছে সংক্রমণের হারও নিম্নমুখী। প্রথমে নমুনা পরীক্ষার পরিমাণ বৃদ্ধির ফলে সংক্রমণের হার বেশী হচ্ছিল। কিন্তু সংক্রমিতদের দ্রুত শনাক্ত করে নিভৃতাবাসে পাঠানো এবং যথাযথ চিকিৎসার ব্যবস্থা করায় সংক্রমণের হার কমছে।
বর্তমানে দেশ জুড়ে ৯৮৩টি সরকারী ও ৫২৮টি বেসরকারী পরীক্ষাগারে অর্থাৎ মোট ১৫১১টি পরীক্ষাগারে নমুনা পরীক্ষা হচ্ছে।
এর মধ্যে রিয়েল টাইম আরটি পিসিআরের মাধ্যমে ৪৫৮টি সরকারী ও ৩২০টি বেসরকারী পরীক্ষাগারে অর্থাৎ মোট ৭৭৮টি পরীক্ষাগারে নমুনা পরীক্ষার কাজ চলছে। ট্রু ন্যাট পদ্ধতিতে ৪৯১টি সরকারী ও ১২৪টি বেসরকারী౼মোট ৬১৫টি পরীক্ষাগারে এবং সিবিন্যাটের মাধ্যমে ৩৪টি সরকারী ও ৮৪টি বেসরকারী পরীক্ষাগারে অর্থাৎ মোট ১১৮টি পরীক্ষাগারে নমুনা পরীক্ষা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
স্যার ছোটু রাম জির জন্মদিনে প্রধানমন্ত্রীর শ্রদ্ধা নিবেদন
নয়াদিল্লী, ২৪ নভেম্বর, ২০২০
প্রধানমন্ত্রী শ্রী নরেন্দ্র মোদী স্যার ছোটু রাম জির জন্মদিনে তাঁকে শ্রদ্ধা জানিয়েছেন।
প্রধানমন্ত্রী কৃষকদের জন্য তাঁর অবদানের কথা স্মরণ করেছেন এবং বলেছেন যে স্যার ছোটু রাম জি শুধুমাত্র কৃষকদের অধিকার রক্ষার জন্যই লড়াই করেননি, তিনি ছিলেন শ্রমিক, বঞ্চিত ও নিপীড়িতদের কন্ঠস্বর। সমাজের উত্থানের জন্য তাঁর অবদান সবসময়ই স্মরণীয় হয়ে থাকবে।
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রক ২০২০-২১ অর্থবর্ষে ১.৫৫ লক্ষ কোম্পানির নিগমীকরণ করেছে, যা গত বছরের থেকে ২৭% বেশী 2020-২১ অর্থবর্ষে ৪২,১৮৬টি সীমিত দায়বদ্ধ অংশীদারিত্বর নিগমীকরণ করেছে, যা গত বছরের থেকে ১৭% বেশী
নতুনদিল্লি, ১লা এপ্রিল, ২০২১
কর্পোরেট বিষয়ক মন্ত্রক ২০২০-২১ অর্থ বর্ষে ১লক্ষ ৫৫ হাজারের বেশী কোম্পানির নিগমীকরণ করেছে, যা আগের অর্থ বর্ষের থেকে ২৭% বেশী। ২০১৯-২০ অর্থ বর্ষে ১লক্ষ ২২ হাজার কোম্পানির নিগমীকরণ হয়েছিল। একই ভাবে মন্ত্রক, ২০২০-২১ অর্থ বর্ষে ৪২,১৮৬টি সীমিত দায়বদ্ধ অংশীদারিত্বর নিগমীকরণ করেছে, যা আগের অর্থ বর্ষের থেকে ১৭% বেশী। ২০১৯-২০ অর্থ বর্ষে ৩৬,১৭৬টি সীমিত দায়বদ্ধ অংশীদারিত্বর নিগমীকরণ হয়েছিল। দেশজুড়ে কোভিড-১৯ মহামারীর ফলে যে অভূতপূর্ব পরিস্থিতির সৃষ্টি হয়েছিল, সেই প্রেক্ষিতে এই বৃদ্ধি যথেষ্ট তাৎপর্যপূর্ণ।
কেন্দ্রের সহজে বাণিজ্য করার নীতি অনুযায়ী কর্পোরেট বিষয়ক মন্ত্রক একগুচ্ছ পদক্ষেপ গ্রহণ করেছে। এর মূল লক্ষ্য ভারতে নতুন ব্যবসা শুরু করার জন্য সময় ও অর্থ সাশ্রয়ের উদ্দেশ্যে নানা প্রক্রিয়ার সরলীকরণ করা । বিভিন্ন কোম্পানি ও সীমিত দায়বদ্ধ অংশীদারিত্বর নিগমীকরণ প্রক্রিয়া লকডাউনের মধ্যেও করা হয়েছে।
মন্ত্রক, ২০২০-র ফেব্রুয়ারিতে স্পাইস প্লাস ফর্ম চালু করে। এর ফলে নাম সংরক্ষণ, কোম্পানির নিগমীকরণ, নির্দেশকের শনাক্তকরণ সংখ্যা, ইপিএফও নিবন্ধীকরণ সংখ্যা, ইএসআইসি নিবন্ধীকরণ সংখ্যা, প্যান, ট্যান, মহারাষ্ট্র, কর্ণাটক, পশ্চিমবঙ্গর জন্য প্রোফেশন ট্যাক্স রেজিস্ট্রেশন নম্বর, ব্যাঙ্ক অ্যাকাউন্ট,  জিএসটিএন নম্বরের মত পরিষেবা ওই একটি ফর্মের মাধ্যমে করা যাবে।
কর্পোরেট বিষয়ক মন্ত্রক নিয়ন্ত্রক সংস্থার প্রতিনিয়ত সংস্কার করছে। এর ফলে সহজে ব্যবসা করার ক্ষেত্রে নানা সুবিধা হয়। যার মধ্যে রয়েছে
Ø ক্ষুদ্র সংস্থার সংজ্ঞার পরিবর্তন এর ফলে ২ লক্ষ কোম্পানির সুবিধে হয়েছে
Ø যে সব সংস্থা নিগমীকরণ করতে চায়, তাদের মধ্যে যাদের সর্বোচ্চ মূলধন ১৫ লক্ষ টাকা, তাদের কর্পোরেট বিষয়ক মন্ত্রকের শুল্ক দিতে হয় না
Ø যে সব কোম্পানিরএকজন মালিক, তাদের নিগমীকরণের জন্য উৎসাহভিত্তিক উদ্যোগ গ্রহণ
Ø কোম্পানি আইনের আওতায় পদ্ধতিগত ত্রুটির ক্ষেত্রে ফৌজদারি অভিযোগ দায়ের করা বন্ধ হয়েছে।
CG/CB/
(Visitor Counter : 127
সড়কপরিবহণওমহাসড়কমন্ত্রক
সড়ক মন্ত্রক সব রাজ্যকে গণপরিবহণ কমানোর পরামর্শ দিল
নয়াদিল্লি, ১৮ মার্চ, ২০২০
কেন্দ্রীয় সড়ক পরিবহণ এবং মহাসড়ক মন্ত্রক সব রাজ্য এবং কেন্দ্রশাসিত অঞ্চলকে গণপরিবহণের সূত্রে করোনা ভাইরাস নিয়ন্ত্রণের জন্য প্রয়োজনীয় পদক্ষেপ নিতে বলেছে। সব রাজ্য এবং কেন্দ্রশাসিত অঞ্চলের প্রধান সচিব এবং পরিবহণের দায়িত্বপ্রাপ্ত সচিব ও ট্রান্সপোর্ট কমিশনারদের পাঠানো চিঠিতে কেন্দ্রীয় সড়ক পরিবহণ মন্ত্রক এই রোগ নিয়ন্ত্রণে সামাজিক দূরত্ব বজায় রাখার ওপর জোর দিয়েছে।
মন্ত্রক সব রাজ্যগুলিকে গণপরিবহণের সংখ্যা কমানোর অনুরোধ জানিয়েছে এবং যেখানে অগ্রিম বুকিং করা আছে সেখানে ভাড়া ফেরত দেওয়ার বিষয়টিও বিবেচনা করতে বলেছে।
রাজ্য এবং কেন্দ্রশাসিত অঞ্চলগুলিকে অনুরোধ করা হয়েছে যাতে এই পদক্ষেপ সম্বন্ধে যাত্রীদের অবহিত করার জন্য এসএমএস পাঠানোর ব্যবস্থা করা হয়।
CG/AP/DM
(Visitor Counter : 53
প্রতিরক্ষামন্ত্রক
আমেরিকার আলাস্কায় এলমেনডর্ফ-রিচার্ডসন যৌথ ঘাঁটিতে আয়োজিত ভারত-মার্কিন ১৭ তম যৌথ সামরিক মহড়া “যুদ্ধ অভ্যাস ২০২১-এর অনুশীলন” –এ অংশ নেওয়ার জন্য ভারতীয় সেনাবাহিনীর একটি প্রতিনিধি দল রওনা হয়েছে
নতুন দিল্লি, ১৪ অক্টোবর, ২০২১
আমেরিকার আলাস্কায় এলমেনডর্ফ-রিচার্ডসন যৌথ ঘাঁটিতে আয়োজিত ভারত-মার্কিন ১৭ তম যৌথ সামরিক মহড়া “যুদ্ধ অভ্যাস ২০২১-এর অনুশীলন” –এ অংশ নেওয়ার জন্য ভারতীয় সেনাবাহিনীর একটি প্রতিনিধি দল রওনা হয়েছে। ভারত এবং মার্কিন যুক্তরাষ্ট্রের মধ্যে প্রতিরক্ষা সহযোগিতার অঙ্গ হিসেবে ১৫ থেকে ২৯ অক্টোবর পর্যন্ত এই মহড়ার আয়োজন করা হয়েছে। ভারতীয় দলে ইনফ্যান্ট্রি ব্যাটেলিয়ন গ্রুপে ৩৫০ জন সেনা রয়েছেন। যুদ্ধ অভ্যাস মহড়া হলো ভারত এবং মার্কিন যুক্তরাষ্ট্রের মধ্যে যৌথ সামরিক প্রশিক্ষণ ও প্রতিরক্ষা সহযোগিতার এক অন্যতম দিক। এই যৌথ মহড়ার ১৭ তম সংস্ককরণ এবার আমেরিকায় আয়োজিত হচ্ছে। এর আগের মহড়াটি চলতি বছরের ফেব্রুয়ারিতে রাজস্থানের বিকানিরে আয়োজিত হয়েছিল। এই মহড়া দুই দেশের মধ্যে ক্রমবর্ধমান সামরিক সহযোগিতা বৃদ্ধির ক্ষেত্রে গুরুত্বপূর্ণ ভূমিকা পালন করেছে। মহড়ার মূল লক্ষ্যই হলো দুই দেশের সেনাবাহিনীর মধ্যে পারস্পরিক বোঝাপড়া, সহযোগিতা এবং কৌশল বিকাশ করা। এবারের এই যৌথ মহড়াটি এক ঠাণ্ডা আবহাওয়ার মধ্যে অনুষ্ঠিত হচ্ছে, কারণ হিম শীতল পরিবেশে অস্ত্র চালানো, কৌশলগত প্রশিক্ষণ ইত্যাদি বিষয়ে দুই দেশের সেনাবাহিনী অভ্যাস করবে।
CG/SS/SKD/
(Visitor Counter : 282
অর্থমন্ত্রক
পরিকাঠামো ক্ষেত্রে সম্পদের উৎস বাড়াতে একাধিক পদক্ষেপের প্রস্তাব দেওয়া হয়েছে কেন্দ্রীয় বাজেটে
নয়াদিল্লি, ৫ জুলাই, ২০১৯
২০১৯-২০ অর্থবর্ষে ক্রেডিট গ্যারান্টি এনহ্যান্সমেন্ট কর্পোরেশন তৈরি করা হবে। আজ সংসদে ২০১৯-২০ অর্থবর্ষের বাজেট প্রস্তাব পেশকালে এ কথা জানান কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন।
তিনি বলেন, লগ্নি-নির্ভর বিকাশেরক্ষেত্রে অন্যতম শর্ত হলকম মূলধনী ব্যয়।ভারতে প্রত্যেক বছর গড়ে ২০ লক্ষ কোটি টাকা বিনিয়োগের প্রয়োজন। পরিকাঠামো ক্ষেত্রে সম্পদের উৎস বাড়াতে কেন্দ্রীয় সরকার একাধিক পদক্ষেপ নিয়েছে বলে অর্থমন্ত্রী জানান। ২০১৯-২০ অর্থবর্ষে ক্রেডিট গ্যারান্টি এনহ্যান্সমেন্ট কর্পোরেশন গঠনের জন্য ভারতের রিজার্ভ ব্যাঙ্ক বিজ্ঞপ্তি জারি করেছে। পরিকাঠামো ক্ষেত্রে বিনিয়োগের ওপর বিশেষ নজর দিতে এবং বাজারের ওপর নির্ভর করে দীর্ঘমেয়াদি বন্ড ছাড়ার সিদ্ধান্ত নেওয়া হয়েছে। বিদেশি বিনিয়োগকারীরা ঋণপত্রে তাদের বিনিয়োগ দেশীয় বিনিয়োগকারীদের কাছে নির্ধারিত সময়সীমার পূর্বেই বিক্রি বা হস্তান্তর করতে পারবে বলে বাজেটে প্রস্তাব রাখেন কেন্দ্রীয় অর্থ ও কর্পোরেট বিষয়ক মন্ত্রী।
CG/SS/DM
(Visitor Counter : 89